Diari Oficial de la Generalitat Valenciana


Sumari del DOGV 1346, del 13-07-1990 (1990/818196)

DECRET 104/1990, de 9 de juliol, del Consell de la Generalitat Valenciana, pel qual s'aprova l'Oferta Pública d'Ocupació de la Generalitat Valenciana per a 1990.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/09/104/dof/vci/html**

### Dades del document

Número de DOGV
:   1346

Data del DOGV
:   13-07-1990

Secció del DOGV
:   DISPOSICIONS GENERALS

Número del document
:   1990/818196


Data del document
:   09-07-1990

Organisme emissor
:   Conselleria d'Administració Pública

Tipus de document
:   Decret

Decret 104/1990, de 9 de juliol, del Consell de la Generalitat Valenciana, pel qual s'aprova l'Oferta Pública d'Ocupació de la Generalitat Valenciana per a 1990.  
L'article 18 de la Llei 30/ 1984, de 2 d'agost, de Mesures per a la Reforma de la Funció Pública, l'article 20 de la Llei de la Generalitat Valenciana 10/ 1985, de 31 de juliol, de la Funció Pública Valenciana i l'article 2 del Decret 69/1986, de 2 de juny, del Consell de la Generalitat Valenciana, pel qual es va aprovar el Reglament de Selecció de Personal i Provisió de Llocs de Treball de la Generalitat Valenciana, i l'article 8 del Conveni Col·lectiu del personal al servei de la Generalitat Valenciana estableixen els criteris i directrius en què s'ha d'emmarcar l?Oferta Pública d'Ocupació, concebuda com a instrument de racionalització dels processos de selecció de personal al servei de les administracions públiques, en els quals han de prevaler els principis constitucionals d'igualtat, mèrit i capacitat, configurant-se, a més, com a un important instrument de coordinació de polítiques de selecció, com també per a una més adequada programació i distribució defectius. Així mateix, cal destacar que en les xifres totals de llocs de treball vacants que s'expressen en aquest decret, s'hi inclouen les corresponents a la promoció interna.  
Per tot això, a proposta del Conseller d'Administració Pública i amb la deliberació prèvia del Consell de la Generalitat Valenciana, en sessió celebrada el dia 9 de juliol de 1990,  
DECRETE:  
Article primer  
Donant compliment al que disposa l'article 18 de la Llei 30/1984, de 2 d'agost, de Mesures per a la Reforma de la Funció Pública, a l'article 20 de la Llei 10/1985, de 31 de juliol, de la Funció Pública Valenciana, l'article 10 de la Llei 4/1990, de 31 de maig, de Pressuposts de la Generalitat Valenciana per a l'exercici 1990, i a l'article 2 del Decret 69/ 1986, de 2 de juny, del Consell de la Generalitat Valenciana, s'aprova l'Oferta Pública d'Ocupació per a 1990 en els termes que s'estableixen en aquest decret.  
Article segon  
En l?Oferta Pública d'Ocupació s'inclouen les vacants dotades en els Pressupostos de la Generalitat Valenciana per a 1990, que hi figuren com a annex, amb la separació dels de naturalesa laboral i funcionarial, la provisió dels quals es preveu de realitzar durant aquest exercici.  
Article tercer  
Podrà reservar-se en cada convocatòria un nombre determinat de les vacants convocades per a la provisió pel sistema de promoció interna. Aquests llocs seran coberts, si fa el cas, de conformitat amb el que preveu el Decret 69/1986, de 2 de juny, del Consell de la Generalitat Valenciana.  
Article quart  
1. Segons que estableix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvàlues en igualtat de condicions amb la resta dels aspirants.  
Les convocatòries per a la provisió de llocs de l'Oferta Pública d'Ocupació no establiran exclusions per minusvàlues tret del cas en què aquestes siguen incompatibles amb l?exercici de les tasques o funcions corresponents.  
En les proves selectives s'establiran, per a les persones amb minusvàlues que ho sol·liciten, les adaptacions possibles de temps i mitjans per a la seua realització; en les convocatòries s'indicarà expressament aquesta possibilitat, com també que els interessats hauran de formular la petició corresponent en la sol·licitud de participació en la convocatòria.  
2. En les convocatòries d'ingrés per al personal laboral, incloent-hi les de promoció interna, serà d'aplicació el que s'estableix en el número anterior. A més s'hi establirà una reserva per a aquells que tinguen la condició legal de persona amb minusvàlua, no inferior al 3%, per tal que la reserva permeta d'assolir progressivament el 2% de la plantilla de personal·laboral, en relació amb el que preveu la Llei 13/1982, de 7 d'abril. L'opció de llocs reservats haurà de formular-se en la sol·licitud de participació en les convocatòries, i caldrà que s'hi indique expressament.  
3. A efecte d'aquest article, correspondrà als òrgans competents de la Conselleria de Treball i Seguretat Social, l'acreditació de la condició de persona amb minusvàlua.  
La compatibilitat amb l?exercici de tasques i funcions podrà ser acreditada tant pels òrgans esmentats com per l'administració sanitària. En totes les convocatòries es farà indicació expressa de la competència esmentada.  
Article cinquè  
En cap cas no hi caldrà la inscripció prèvia en les Oficines d'Ocupació per poder participar en les proves selectives derivades d'aquesta Oferta Pública d'Ocupació.  
Article sisé  
La utilització de l'augment addicional del 10% de les vacants existents, previst en l'article 9.2 de la Llei de la Generalitat Valenciana 10/85, de 31 de juliol, haurà d'esmentar-se expressament en cada una de les convocatòries per a la provisió dels llocs.  
Article seté  
Les convocatòries objecte d'aquesta oferta d'ocupació hauran de tenir publicitat en el termini màxim de tres mesos des de la publicació d'aquest decret. Els aspirants podran optar per realitzar les proves en qualsevol dels dos idiomes oficials de la Comunitat Valenciana.  
DISPOSICIONS ADDICIONALS  
Primera  
Les proves selectives previstes en la Llei de la Generalitat Valenciana 10/1985, de 31 de juliol, en el Decret 69/1986, de 2. de juny, del Consell de la Generalitat Valenciana, i el Conveni Col·lectiu del personal laboral al servei de l'administració autonòmica, per a l?ingrés en l'administració de la Generalitat Valenciana es realitzaran a través de l?Institut Valencià de l'Administració Pública, d?acord amb el que disposen els articles 22 i 43 del Decret 45/1989, de 4 d'abril, del Consell de la Generalitat Valenciana, pel qual es va aprovar el Reglament Orgànic i Funcional de la Conselleria d'Administració Pública. Les proves es concretaran en les respectives convocatòries per raó del nombre de vacants i de la naturalesa d'aquestes.  
Segona  
Els models de sol·licitud per a participar en els procediments d'ingrés i els sistemes d'abonament de drets d'examen es fixaran per l'Institut Valencià d'Administració Pública en les convocatòries corresponents.  
DISPOSICIO FINAL  
Aquest decret vigirà el mateix dia de la seua publicació en el Diari Oficial de la Generalitat Valenciana.  
València, 9 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d'Administració Pública,   
EMERIT BONO I MARTINEZ  
ANNEX  
I. PLACES DE NATURALESA FUNCIONARIAL  
I.1. Administració General Total 860  
 Grup A 67  
 Grup C 59  
 Grup D 734  
I.2. Administració Especial Total 16  
 Grup A: Assessor Lingüístic 1  
 Grup B: TM Prom. Ling 15  
II. PLACES DE NATURALESA LABORAL  
II.1. Grup A Total 27  
 Analista d?Aplicacions 17  
 Analista de Sistemes 2  
 Periodista 3  
 Psicopedadog 5  
II.2.- Grup B Total 89  
 Analista Programador 17  
 Assistent Social 20  
 ATS 23  
 ATS Visitador 9  
 Fisioterapeuta 9  
 TM Seguretat i Higiene 11  
II.3. Grup C Total 63  
 Capatàs Agrícola 2  
 EAS 30  
 Educador Educ. Esp 16  
 Educador Escola Infantil 4  
 Operador Central 11  
II.4. Grup D Total 108  
 Agent Forestal 14  
 Auxiliar Clínica 45  
 Auxiliar Laboratori 2  
 Auxiliar Manteniment 4  
 Auxiliar Sanitari 1  
 Auxiliar Veterinària 1  
 Cuiner 9  
 Conductor- mecànic 6  
 Conductor pers. i càrrega 2  
 Cuidador 5  
 Monitor Terapèutic 5  
 Operador Terminal 14  
II.5. Grup E Total 169  
 Ajudant de Menjador 4  
 Ajudant de Manteniment 4  
 Ajudant de Residència 30  
 Ajudant de Serveis 5  
 Peó Agrari 8  
 Radiotelefonista 3  
 Subaltern 100  
 Telefonista 11  
 Vigilant 4  
RESUM  
 PLACES FUNCIONARIALS 876  
 PLACES LABORALS 456  
 TOTAL DE PLACES 1.332


Còpia Permalink ELI